Խելոք (անձնանուն)

Խելոք, հայկական անուն։ Առաջացել է հայերեն խելոք՝ «իմաստուն» բառից։ Համապատասխանում է Սոֆիա անձնանունը։

Գործածություններ 
 Խելաւք, իր կնոջ՝ Փոխան տիկնոջ հետ միասին՝ Տուրուբերանի Արգելանայ վանքում, 1294 թվականին Հակոբ գրչին գրել տվեց մի Ավետարան։
 Խելաւք, կին Ծերուն քահանայի և մայր Խաչատուր սարկավագի, ով 1336 թվականին կազմեց Սարգիս քահանայի Սսում գրած Ավետարանը։
 Խելոք, կին Կիրակոսի և մայր Խաչատուրի, ով 1453 թվականին Ստեփաննոս գրչին գրել տվեց մի Ավետարան։
 Խելաւք, դուստր տանուտեր Առաքելի, ով 1478 թվականին Գամաղիելի վանքում (Խիզան), Հովհաննես վարդապետին գրել տվեց մի Ավետարան։
 Խելոք, կին Ամոնի՝ Խոսրովի որդու, ով 1478 թվականին Բռնաշենում Մխիթար քահանային գրել տվեց մի Ավետարան։ 
 Խելոք, դուստր Հռիփսիմեի, դստեր նույն Խոսրովի։
 Խելոք, կին Հայրապետի, թոռան նույն Խոսրովի։
 Խելոք, որպես իգական անուն, հիշատակված է 16-րդ դարում։

Ծանոթագրություններ 

Հայկական արական անձնանուններ